SPOROČILO KOMISIJE EVROPSKEMU PARLAMENTU, SVETU, EVROPSKEMU EKONOMSKO-SOCIALNEMU ODBORU IN ODBORU REGIJ Krepitev vloge podjetij in državljanov na evropskem enotnem trgu: akcijski načrt za izboljšanje portala Tvoja Evropa v sodelovanju z državami članicami /* COM/2013/0636 final */





I. Cilj akcijskega načrta Enotni trg je ključno gonilo rasti. Vendar je ta potencial rasti mogoče izkoristiti le, če podjetja in državljani vedo in razumejo, katere pravice in možnosti imajo in so jih sposobni učinkovito izrabiti. Portal Tvoja Evropa (http://europa.eu/youreurope) v 23 jezikih[1] ponuja praktične in uporabniku prilagojene informacije o pravicah na enotnem trgu. Ciljna skupina so državljani in podjetja, ki želijo raziskati številne priložnosti, ki jim jih ponuja EU: ljudje, ki želijo študirati, delati, sklepati posle, potovati, dobiti zdravstveno oskrbo ali živeti v tujini, kot tudi ljudje, ki ostajajo doma, a kupujejo prek spleta, želijo odpreti bančni račun, dostopati do telekomunikacijskih storitev itd. Ljudje bi morali na portalu Tvoja Evropa najti vse informacije, ki jih potrebujejo za razumevanje svojih pravic v EU, pa tudi o tem, kako lahko te pravice uveljavljajo v kateri koli državi članici EU. Portal Tvoja Evropa si prav tako prizadeva, da ljudi usmeri na nadaljnjo pomoč, ki jo morda potrebujejo, ter na ustrezne storitve e-uprave. Portal Tvoja Evropa je bil vzpostavljen leta 2005[2], leta 2010[3] pa je bil v celoti prenovljen v skladu s sporočilom Komisije „K aktu za enotni trg“[4] in poročilom o državljanstvu EU iz leta 2010 o odpravljanju ovir za pravice državljanov EU[5]. Ker je pomembno, da so ljudje seznanjeni s svojimi pravicami v EU ter o tem, kako te pravice uveljavljati v posamezni državi, je portal Tvoja Evropa skupen projekt Komisije in držav članic. Portal je postal pomembna referenčna točka za državljane in podjetja. Njegova vsebina se ves čas dopolnjuje, število obiskov vztrajno narašča in dosega že okoli 16 000 obiskovalcev dnevno. Vendar je še vedno mogoče in bi bilo tudi treba storiti več. Dokazi kažejo, da ljudje še vedno potrebujejo več in boljše informacije o svojih pravicah v EU, zlasti o tem, kako lahko uveljavljajo svoje pravice na nacionalni ravni in v čezmejnem okolju (glej spodaj). V skladu s sporočilom iz leta 2012 o boljšem upravljanju enotnega trga[6] in v odgovor večkratnim pozivom Evropskega parlamenta[7] in Sveta[8], ta akcijski načrt določa konkretne ukrepe, ki bodo pomagali odpraviti to vrzel: · Določa načrte Komisije za dodatno okrepitev, razvoj in promocijo portala Tvoja Evropa kot vira informacij ter pomoči podjetjem in posameznikom, ki želijo uveljavljati svoje pravice na enotnem trgu EU; · Države članice poziva, da zagotovijo praktične informacije o uveljavljanju pravic v praksi, in določa konkretne predloge za zagotovitev, da so takšne informacije zlahka dosegljive državljanom in podjetjem iz vse Evrope. Prav tako poziva države članice, naj zagotovijo, da so informacije, objavljene na portalu Tvoja Evropa, enostavno dostopne prek nacionalnih vladnih portalov. II. Tvoja Evropa – kje smo danes Kot del spletne krajine Komisije uporabniki, oblikovalci politike in interesne skupine portal Tvoja Evropa priznavajo kot dragoceno orodje za pridobivanje praktičnih informacij o pravicah na enotnem trgu EU. Obiskovalci najdejo informacije na ravni EU, ki jih zagotovi Komisija, in nacionalne informacije, ki jih prek uredniškega odbora zagotovijo države članice. Število obiskovalcev se je v zadnjih treh letih postopno in precej povečalo, ta trend rasti pa se v letu 2013 nadaljuje: Nedavno opravljena spletna mnenjska anketa[9] potrjuje visoko raven zadovoljstva uporabnikov z objavljenimi informacijami: 93 % uporabnikov ocenjuje portal Tvoja Evropa kot zadovoljiv ali bolje. 70 % vprašanih meni, da so informacije, ki so jih iskali, našli v celoti ali vsaj delno. Raziskava pa je pokazala tudi področja, kjer so potrebne izboljšave. Ljudje, ki pogosto ne najdejo informacij, ki jih potrebujejo, menijo, da je to zaradi težav z navigacijo po spletnem mestu ali pomanjkanja informacij na nacionalni ravni. Predlogi za izboljšave zadevajo lažje iskanje in usmerjanje, vključno do storitev na ravni EU in nacionalni ravni, ki nudijo uporabniku prilagojeno pomoč po telefonu, e-pošti in v obliki spletnih klepetalnic. Poleg tega bi obiskovalci, ki prihajajo na portal Tvoja Evropa po informacije, želeli prek spleta opraviti tudi naloge in postopke, za katere potrebujejo boljši dostop do informacij in orodij e-uprave, ki so na voljo na nacionalni ravni. Druga raziskava, namenjena oblikovalcem politik in interesnim skupinam[10], potrjuje, da je tudi ta skupina zadovoljna s kakovostjo in predstavitvijo informacij na portalu Tvoja Evropa. Kot glavni področji, na katerih so mogoče izboljšave, so navedli boljšo povezavo med portalom Tvoja Evropa in nacionalnimi portali ter izboljšanje prepoznavnosti portala Tvoja Evropa. Na splošno nedavna posvetovanja in raziskave kažejo na stalno potrebo po več in boljših informacijah[11], zlasti o pravilih in postopkih na nacionalni ravni pri reševanju čezmejnih zadev. Prav tako obstaja izrazita potreba po več in boljših storitvah e-uprave[12]. Države članice morajo obveščati podjetja in državljane o nacionalnih predpisih in postopkih. Portal Tvoja Evropa si prizadeva, da so takšne informacije na voljo po vsej EU na namenski in uporabniku prijazen način. Številne države članice vlagajo v razvoj uporabniku prijaznih večjezičnih nacionalnih portalov, ki zagotavljajo ustrezne praktične informacije in spletne storitve za državljane in podjetja. Stalno širjenje enotnih kontaktnih točk[13], katerih cilj je zagotavljanje informacij in storitev e-uprave, lahko razumemo tudi kot primer dobre prakse. Vendar je v številnih državah članicah informacije o nacionalnih predpisih in postopkih, ki se nanašajo na pravice v EU, težko najti oziroma so razdrobljene, nepopolne in uporabniku neprilagojene. Tudi kadar so informacije na voljo, pogosto niso prilagojene potrebam tistih, ki delujejo v čezmejnem okolju. III. Izboljšanje portala Tvoja Evropa v sodelovanju z državami članicami – akcijski načrt Tvoja Evropa V nedavni resoluciji[14] je Evropski parlament pozval Komisijo „naj preoblikuje spletni portal ,Tvoja Evropa‘, tako da bo dejansko postal digitalna enotna vstopna točka.“ Prav tako je pozval države članice, „naj čim prej dopolnijo manjkajoče nacionalne informacije na tem portalu … ter pripravijo napotitve na portal ,Tvoja Evropa‘ z ustreznih portalov nacionalnih in lokalnih uprav, da bi državljanom olajšali dostop do tega portala.“ V skladu s tem in v odziv na potrebe, ki so bile ugotovljene na podlagi nedavnih raziskav, Komisija predlaga tri sklope konkretnih ukrepov, ki jih morajo izvesti Komisija in/ali države članice: A. ukrepi za nadaljnji razvoj in izboljšanje portala Tvoja Evropa, da se bo bolje odzival na potrebe državljanov in podjetij; B. ukrepi za zagotavljanje, da so prek portala Tvoja Evropa na voljo kakovostne informacije o nacionalnih predpisih in postopkih, ter C. ukrepi za zagotavljanje, da so informacije o portalu Tvoja Evropa enostavneje dostopne. A. Nadaljnje dopolnjevanje portala Tvoja Evropa in njegovo prilagajanje potrebam uporabnikov Dopolnjevanje informacij. V skladu s strategijo Komisije, da se izkaže kot uradni vir informacij o pravicah EU s kakovostnimi in posodobljenimi vsebinami, ki so primerne za uporabo in ponovno uporabo, je cilj portala Tvoja Evropa obveščati državljane in podjetja o pravicah in priložnostih na evropskem enotnem trgu. Zagotavlja informacije na medsektorski podlagi, tako da usklajuje primere iz resničnega življenja s potrebami državljanov in podjetij EU. Tvoja Evropa je ključni, bistveni del spletne krajine Komisije. Kot predhodnik za medsektorsko sodelovanje z nenehnim osredotočanjem na potrebe in preference uporabnikov bo še naprej rastel in prispeval k projektu Komisije za racionalizacijo in profesionalizacijo digitalne komunikacije. Portal Tvoja Evropa ima pomembno vlogo pri zagotavljanju kakovostnih informacij, ki uporabnikom omogočajo, da si prek spleta sami pomagajo. Na ta način se izognejo potrebi po uporabi dražjih kanalov, kot so telefon, e-pošta in uradi, kar prispeva tudi k učinkoviti uporabi virov na ravni EU. Komisija bo še naprej posodabljala in po potrebi dopolnjevala vsebine na ravni EU na portalu Tvoja Evropa. Še naprej bo krepila zanesljiva partnerstva z vsemi ponudniki vsebin znotraj Komisije ter okrepila sinergije med portalom Tvoja Evropa in bolj specializiranimi portali, kot so e-pravosodje, EURES in ustrezne tematske spletne strani posameznih politik, tako preprečila podvojevanje in prekrivanje ter uporabnikom ponudila najboljšo kakovost storitev. Ponudba storitev prek portala Tvoja Evropa se bo še nadalje dopolnjevala, na primer prek poglobljenih povezav z enotnimi kontaktnimi točkami za izčrpne informacije o specifičnih nacionalnih zahtevah, da se uporabnikom omogoči opravljanje upravnih postopkov prek spleta. Ponujanje boljšega svetovanja in pomoči. Za dolgoročno uspešnost mora portal Tvoja Evropa ohranjati svoje standarde kakovosti in izboljšati uporabniško izkušnjo s prilagajanjem vzorcem uporabe s strani obiskovalcev in spreminjajočemu se okolju IT. Čeprav ima portal Tvoja Evropa intuitivno strukturo in se je nadalje razvijal na podlagi rednega uporabniškega testiranja, povratne informacije obiskovalcev kažejo, da ne najdejo vedno informacij, ki jih iščejo, čeprav so te na voljo na portalu. Isto velja za povezave do storitev osebne pomoči, e-uprave in odpravljanja težav, ki so objavljene na portalu Tvoja Evropa. Trenutno številni obiskovalci ne najdejo najbolj primernih storitev ali ne zaključijo vseh korakov, da bi lahko zaključili poizvedbo. V pomoč bo Komisija izboljšala funkcijo iskanja po portalu in uvedla virtualnega pomočnika, da bo nudil spletno pomoč. Ta bo zagotovil, da uporabniki i) brez dolgotrajnega brskanja najdejo informacije, ki jih iščejo, in II) lahko lažje dostopajo do najpomembnejših storitev za pomoč uporabnikom.[15] Komisija bo predvsem nadalje izboljšala sinergije med portaloma Tvoja Evropa in Europe Direct, da bi državljanom in podjetjem ponudila večkanalno platformo ter jim tako informacije in pomoč o njihovih pravicah v EU zagotovila prek spleta, po telefonu, po elektronski pošti ali osebno. Poleg tega bo portal Tvoja Evropa tudi del novega korporacijskega orodja za boljše usmerjanje državljanov pri iskanju pravnega varstva, kot je začrtano v ukrepu 11 Poročila o državljanstvu iz leta 2013. [16] Poleg tega namerava Komisija razviti storitev elektronskih obvestil, s katero bo lahko obiskovalce bolje obveščala o posodobitvah portala Tvoja Evropa. Izboljšanje dostopnosti portala Tvoja Evropa. Portal Tvoja Evropa je namenjen vsem Evropejcem in bi zato moral biti v celoti v skladu s pravili in standardi za spletno dostopnost, v skladu z digitalno agendo in povezanim predlogom Komisije za direktivo o dostopnosti spletišč organov javnega sektorja, ko bo ta sprejeta[17]. Komisija bo izvedla študijo uporabnosti in dostopnosti ter na podlagi ugotovitev izboljšala storitev, tako da bodo lahko vsi, tudi ljudje s posebnimi potrebami, portal Tvoja Evropa ustrezno razumeli, po njem brskali in ga interaktivno uporabljali. Poleg tega je cilj portala Tvoja Evropa obiskovalcem, ki do njega dostopajo prek prenosnih naprav, zagotoviti enako izkušnjo in funkcije, kot so jim na voljo prek običajnega osebnega računalnika. Statistični podatki kažejo, da več kot 18 % trenutnih obiskovalcev za dostop do informacij za državljane na portalu Tvoja Evropa uporablja prenosne naprave, ta odstotek pa vztrajno narašča[18]. Komisija bo še dodatno izboljšala dostopnost portala Tvoja Evropa za prenosne naprave in postopoma razširila mobilno različico portala, da bo zajemala tudi informacije za podjetja. Informirati ljudi … ter jim prisluhniti. Glavna naloga portala Tvoja Evropa je zagotavljati informacije. Vendar pa je prek portala mogoče tudi prisluhniti mnenjem evropskih državljanov in podjetij ter izvedeti o njihovih praktičnih izkušnjah z enotnim trgom. Na primer s sledenjem najpogosteje iskanih informacij na portalu Tvoja Evropa Komisija izve za težave, s katerimi se nenehno srečujejo ljudje pri uveljavljanju svojih pravic na enotnem trgu. To znanje se lahko uporablja kot izhodišče za oblikovanje politik in za ciljno usmerjene izboljšave vsebine portala Tvoja Evropa. Portal Tvoja Evropa ima odzivna orodja, ki obiskovalcem omogočajo, da izrazijo svoje mnenje o vsebini spletne strani. Poleg tega portal Tvoja Evropa občasno povabi obiskovalce k sodelovanju v javnih posvetovanjih o temah, ki jih obravnava portal in jih sicer verjetno ne bi poznali. Ta praksa bo v prihodnosti bolj sistematična. Portal Tvoja Evropa se danes tudi udeležuje razprav oziroma se o njem razpravlja na številnih forumih in platformah družbenih medijev. To je koristno v več pogledih. S pomočjo družbenih medijev lahko ljudje lažje objavljajo in dostopajo do informacij in pomoči, ki so jim na voljo prek portala Tvoja Evropa. Družbeni mediji ljudem tudi omogočajo delitev dejanskih izkušenj z enotnim trgom. Komisija bo še naprej vključevala portal Tvoja Evropa v družbene medije, da bi še spodbudila ta razvoj. Komisija bo: || – nadalje razvijala portal Tvoja Evropa kot bistven del svoje spletne strategije z nadaljnjo širitvijo vsebine portala Tvoja Evropa, da se bodo v celoti zajele pravice, obveznosti in priložnosti na enotnem trgu; poleg tega bo optimizirala povezave in sinergije z obstoječimi portali in platformami ter v ta namen za portal izdelala strukturo upravljanja, v kateri bodo začrtane odgovornosti na ravni EU in na nacionalni ravni; || junij 2014 – izboljšala pomoč pri iskanju po portalu z uvedbo virtualnega pomočnika ter optimizacijo sinergij s portalom Europe Direct; || julij 2014 – izvedla študije uporabnosti in dostopnosti ter uporabila ugotovitve, da se zagotovi optimalen dostop do portala Tvoja Evropa in brskanje po njem vsakomur, zlasti ljudem s posebnimi potrebami in ljudem, ki uporabljajo mobilne naprave; || maj 2014 – optimizirala funkcije za povratne informacije in zagotovila, da bodo njena javna posvetovanja o temah, ki jih pokriva portal Tvoja Evropa, dostopne prek portala, ter imajo obiskovalci tako možnost, da prispevajo k oblikovanju politik na področjih, ki so v njihovem interesu; || marec 2014 – vključila portal Tvoja Evropa v družbene medije in spodbujala uporabnike družbenih medijev, da delijo svoje izkušnje s pravicami na enotnem trgu prek portala Tvoja Evropa. || marec 2014 B. Usklajevanje vsebin na ravni EU z vsebinami na nacionalni ravni Državljane in podjetja, ki iščejo informacije na portalu Tvoja Evropa, zanimajo zelo konkretne informacije o tem, kako lahko uveljavljajo svoje pravice v specifični situaciji v določeni državi članici. Želijo vedeti in razumeti, katere nacionalne zahteve morajo izpolnjevati. Prav tako želijo vedeti, kam naj se obrnejo, da zaključijo potrebne formalnosti in kje naj poiščejo pomoč ali pravno varstvo, kadar so njihove pravice kratene. Vendar takšne informacije, kot sta potrdili nedavni raziskavi uporabnikov in interesnih skupin, niso na voljo v zadostnem obsegu. Objava informacije na nacionalni ravni. Zaradi dobrega upravljanja in v okviru svojih obveznosti glede izvajanje prava EU bi morale države članice zagotoviti, da posamezniki in podjetja na njihovem ozemlju zlahka najdejo vse informacije in potrebno pomoč pri uveljavljanju svojih pravic, kadar zakonodaja EU določa pravice in ustvarja priložnosti zanje. Ta „dolžnost obveščanja“ je določena na različnih področjih zakonodaje EU, na primer v direktivi o storitvah[19], direktivi o poklicnih kvalifikacijah[20], direktivi o čezmejnem zdravstvenem varstvu [21] in direktivi o pravicah potrošnikov[22]. Priporočilo iz leta 2009 o ukrepih za izboljšanje delovanja enotnega trga tudi poudarja, kako pomembno je, da države članice zagotovijo praktične informacije o pravicah v EU[23]. V ta namen morajo države članice najprej objaviti praktične in uporabniku prijazne informacije na ustreznih nacionalnih portalih. Drugič, nacionalne informacije bi morale biti enostavno razumljive vsem v Evropi. To pomeni, da bi morale biti enostavno dostopne vsem, zlasti tistim, ki prihajajo iz druge države z različnim jezikovnim ozadjem. V praksi bi morale države članice izboljšati in nadgraditi svoje enotne kontaktne točke v skladu z merili listine o enotnih kontaktnih točkah, da bodo lahko te zagotavljale kakovostne in celovite storitve za podjetja, tudi v čezmejnem okolju. Potrebna so dodatna prizadevanja predvsem držav članic, katerih enotne kontaktne točke dosegajo slabe rezultate in ne izpolnjujejo pričakovanj podjetij[24]. V skladu s sporočilom o boljšem upravljanju enotnega trga bo Komisija zagotovila, da se bo v vseh novih zakonodajnih predlogih, ki ustvarjajo konkretne pravice na enotnem trgu, posebna pozornost posvečala načinu obveščanja državljanov in podjetij o njihovih pravicah v EU. Portal Tvoja Evropa ponuja državam članicam platformo, prek katere lahko širijo nacionalne vsebine, ki so pomembne za ciljne skupine, vključno z državljani iz drugih držav EU, da se seznanijo s obstoječimi predpisi in postopki. Izmenjava vsebin med portalom Tvoja Evropa in nacionalnimi portali. Obveščanje državljanov in podjetij o njihovih pravicah v EU in kako jih izvajati v praksi, je skupna odgovornost institucij EU in držav članic. Najboljše rezultate je mogoče doseči, kadar obstaja optimalna medsebojna povezava med vsebinami na ravni EU in na nacionalni ravni, ter kadar je takšna vsebina dostopna na skladen način in je enostavno dosegljiva vsem, ki brskajo po spletu. Kot je navedeno zgoraj, portal Tvoja Evropa daje zlasti večjo prepoznavnost vsebinam na nacionalni ravni ter zagotavlja zlasti, da so specifične ciljne skupine, kot so nedržavljani, lahko učinkovito dosežene. Po drugi strani lahko portal Tvoja Evropa tudi doda dodano vrednost nacionalnim portalom z zagotavljanjem informacij o temeljnih pravicah EU v 23 jezikih ter dostop do pomoči na ravni EU in do virov informacij drugih držav članic. Ker je treba zagotoviti optimalno medsebojno povezanost med vsebinami na ravni EU in na nacionalni ravni ter je treba to zagotoviti z omejenimi viri, tako na ravni EU kot na nacionalni ravni, Komisija preučuje in stalno izboljšuje modele za izmenjavo vsebin. To delo se deli z državami članicami in se usmerja prek uredniškega odbora portala Tvoja Evropa, ki zbira izkušnje iz vseh držav članic. Obstajajo različni modeli: · Kadar so visokokakovostne informacije na voljo na nacionalni ravni, prilagojene potrebam vseh Evropejcev (tudi tujih državljanov), lahko portal Tvoja Evropa ponudi povezave (na primer, povezave do enotnih kontaktnih točk). · Združevanje vsebine ponuja alternativni način izmenjave vsebin. Omogoča izvleček ustreznih vsebin iz nacionalnih portalov in njegovo objavo na portalu Tvoja Evropa in obratno. V primerjavi s preprostimi povezavami je prednost te metode prikaz le zadevnih nacionalnih podatkov na portalu Tvoja Evropa, s čimer se izboljša uporabniška izkušnja. Kadar države članice posodobijo nacionalno vsebino, se takšne posodobitve avtomatsko pokažejo tudi na portalu Tvoja Evropa. · Komisija lahko ponudi predloge tudi državam članicam, da jih izpolnijo nacionalni strokovnjaki. V bližnji prihodnosti bo mogoče ponuditi spletne predloge, ki bodo znatno pospešile postopek zagotavljanja in posodabljanja vsebin. Kadar nacionalne informacije še ne obstajajo (na primer na področjih, kjer se ustvarjajo nove pravice na ravni EU ali se vsebinsko revidirajo obstoječe pravne ureditve), je mogoče vsebino, ki jo za portal Tvoja Evropa ustvarijo zadevni nacionalni strokovnjaki, združiti in objaviti na nacionalnih portalih. Na ta način bo vsebina ustvarjena samo enkrat – in se bo ponovno uporabila v celoti ali delno na vseh pomembnih portalih. Glede na prednosti, ki jih ponuja združevanje, so bile med pilotnim projektom preučene možnosti za samodejno dvosmerno izmenjavo obstoječih spletnih informacij med nacionalnimi portali in portalom Tvoja Evropa[25]. Študija je potrdila izvedljivost združevanja vsebin in dokazala njegove prednosti. Zlasti informacije, ki so že na voljo na spletu v nacionalnih portalih ali na portalu Tvoja Evropa, so lahko neposredno vidne na portalu Tvoja Evropa ali na nacionalnih portalih. Izmenjava informacij je trajnostna in z viri gospodarna, ker je postopek, potem ko je programiran, samodejen in uporabnikom vedno zagotavlja posodobljene vsebine. Komisija poziva države članice, naj || – na svojih portalih objavijo uporabnikom prilagojene informacije, ki posameznikom in podjetjem, vključno s nedržavljani, omogočajo učinkovito uveljavljanje pravic na enotnem trgu EU; || stalno – aktivno sodelujejo s Komisijo za zagotovitev, da zadevne nacionalne informacije, kot so podatki o pravici do stalnega prebivališča in o poslovanju v drugi državi, postanejo dostopni prek portala Tvoja Evropa; napredek se bo meril na letni osnovi v okviru točkovne tabele enotnega trga; [26] || december 2014 – izmenjujejo dobre prakse na njihovih nacionalnih portalih z drugimi državami članicami in prispevajo k različnim modelom izmenjave vsebin, ki jih predlaga Komisija, glede na najprimernejši pristop za posamezno državo; || stalno – dodatno razvijajo svoje enotne kontaktne točke v skladu z merili, določenimi v listini o enotnih kontaktnih točkah; Komisija bo ocenila napredek držav članic pri doseganju ambicioznejših enotnih kontaktnih točk v letu 2014; || december 2014 Komisija bo: || – razvila različna orodja za izmenjavo vsebin (spletni obrazci, združevanje vsebin) ter zagotavljala tehnično in konceptualno podporo državam članicam); || stalno – spodbujala vzajemno učenje v okviru srečanj uredniškega odbora, ki potekajo dvakrat letno; || marec in november 2014 – poziva države članice, naj na spletu objavijo informacije o vseh predpisih, povezanih z EU, ki določajo pravice za državljane in/ali podjetja z namenom morebitnega povezovanja/izmenjave s portalom Tvoja Evropa. || stalno C. Zagotovitev, da več ljudi najde portal Tvoja Evropa Z naraščanjem števila državljanov, ki uporabljajo spletne storitve, vedno več ljudmi, ki potujejo po Evropi, in 13,6 milijona državljanov EU, ki živijo v drugi državi članici[27], potencialen domet portala Tvoja Evropa še zdaleč ni dosežen. Vendar izkušnje kažejo, da obsežna promocija, ki cilja na vse, vodi do netrajnostnih začasnih obremenitev portala zaradi velikega števila obiskovalcev. Zato je potrebna cciljna promocija na ravni EU in na nacionalni ravni, da se več ljudi seznani s tem, kar jim lahko Evropa ponudi. Statistika uporabnikov[28] kaže, da obiskovalci najdejo portal Tvoja Evropa predvsem prek iskalnikov in medinstitucionalnih spletnih strani EU (europa.eu), po priporočilu prijateljev, prek družbenih medijev in nacionalnih portalov. Promocija bi se zato morala osredotočati na privabljanje potencialnih obiskovalcev na mestih, kjer običajno iščejo informacije. Portal Tvoja Evropa mora veliko vložiti v optimizacijo vsebine za spletne iskalnike in zagotoviti, da so te vsebine enostavno dostopne z vseh ustreznih spletnih strani EU in nacionalnih spletnih strani. Prve izkušnje s spletno promocijo (kampanja s plakati, prisotnost v zadevnih izseljenskih, potrošniških in potovalnih forumih), pa tudi z dejavnostmi v družbenih medijih so obetavne in jih je treba še nadalje izkoristiti. To spletišče bi morale promovirati EU in nacionalne informacijske kampanje za izboljšanje ozaveščenosti o vprašanjih, ki jih vsaj delno krijejo vsebine portala Tvoja Evropa, kot je kampanja ozaveščanja o potrošniških pravicah, najavljena v agendi za potrošnike[29]. Komisija bo: || – še naprej krepila prepoznavnost portala Tvoja Evropa z optimizacijo iskalnikov, spletne promocije in nadaljnjega združevanja portala v ustrezna orodja družbenih medijev ter prek informativnih kampanj in kampanj za ozaveščanje. || april 2014 Komisija poziva države članice, naj || – spodbujajo portal Tvoja Evropa na nacionalni ravni, zlasti prek globokih povezav z njihovimi nacionalnimi portali in nacionalnimi kampanjami za ozaveščanje o vprašanjih, ki jih pokriva portal. || avgust 2014 IV. Časovna razporeditev in viri Nekateri ukrepi se bodo izvedli s fiksnim rokom, ki se lahko za različne dele portala razlikuje, drugi pa so trajne narave. Izdatki za ukrepe se že upoštevajo v okviru sedanjega proračuna. [1] Tvoja Evropa trenutno ponuja informacije na ravni EU v 23 jezikih (vseh uradnih jezikih, razen v irščini) in informacije o nacionalnih pravilih v jeziku (-ih) države in v angleščini. [2] Na podlagi Sklepa 2004/387/ES o interoperabilnem zagotavljanju vseevropskih e-vladnih storitev javnim upravam, podjetjem in državljanom (IDABC), Priloga II.A.a. [3] V skladu z akcijskim načrtom iz leta 2008 o celostnem pristopu k zagotavljanju podpornih storitev za notranji trg državljanom in podjetjem, SEC (2008) 1882. [4] COM(2010) 608 final/2. [5] COM (2010) 603 final, Ukrep 21. [6] COM(2012) 259/2. [7] Resolucija Evropskega parlamenta z dne 14. junija 2012 „Akt o enotnem trgu: naslednji koraki za gospodarsko rast (2012/2663(RSP)). [8] Sklepi Sveta za konkurenčnost z dne 30. in 31. maja 2012: „Svet poudarja, kako pomembno je, da Komisija v sodelovanju z državami članicami stalno posodablja informacije na portalu Tvoja Evropa in zagotavlja, da so na voljo v vseh jezikih.“ [9] Spletni vprašalnik, na katerega so v začetku leta 2013 odgovarjali državljani. [10] Raziskava, ki se je izvajala med decembrom 2012 in februarjem 2013 ter v kateri so sodelovali uradniki EU, poslanci Evropskega parlamenta, predstavniki držav članic in informacijske mreže EU. [11] Raziskava Flash Eurobarometer 365 „Državljanstvo Evropske unije“, ki je bila objavljena februarja 2013; kvalitativne študije Eurobarometer: Ovire, s katerimi se državljani srečujejo na notranjem trgu, zbirno poročilo, september 2011, ter Lokalni organi in upravljanje enotnega trga, zbirno poročilo, september 2011. [12] Glej študijo primerjalne ocene e-uprave za leto 2012, http://europa.eu/rapid/press-release_IP-13-466_sl.htm. [13] http://ec.europa.eu/internal_market/eu-go/index_sl.htm [14] Resolucija Evropskega parlamenta z dne 25. oktobra 2012 o dvajsetih glavnih pomislekih evropskih državljanov in podjetij v zvezi z delovanjem enotnega trga (2012/2044(INI)). [15] Europe Direct in bolj specializirane storitve, kot so Tvoja Evropa – nasveti, SOLVIT, Enterprise Europe Network, EURES, Evropska mreža centrov za varstvo potrošnikov, Euraxess. [16] COM(2013) 269 final. [17] COM(2012) 721 final. [18] Povečanje za približno 10 % od uvedbe mobilne različice junija 2012. [19] Direktiva 2006/123/ES z dne 12. decembra 2006 o storitvah na notranjem trgu. [20] Direktiva Evropskega parlamenta in Sveta 2005/36/ES z dne 7. septembra 2005 o priznavanju poklicnih kvalifikacij (2011/0435 (COD)), ki se trenutno revidira, med drugim za zagotovitev boljšega dostopa do informacij in storitev e-uprave. [21] Direktiva 2011/24/EU Evropskega parlamenta in Sveta z dne 9. marca 2011 o uveljavljanju pravic pacientov pri čezmejnem zdravstvenem varstvu [22] Direktiva 2011/83/EU Evropskega parlamenta in Sveta z dne 25. oktobra 2011 o pravicah potrošnikov, spremembi Direktive Sveta 93/13/EGS in Direktive 1999/44/ES Evropskega parlamenta in Sveta ter razveljavitvi Direktive Sveta 85/577/EGS in Direktive 97/7/ES Evropskega parlamenta in Sveta. [23] Priporočilo Komisije z dne 29. junija 2009 (2009/524/ES) [24] COM (2012) 261 final, 8.6.2012, http://ec.europa.eu/internal_market/services/docs/services-dir/implementation/report/COM_2012_261_sl.pdf [25] Podprti s programom ISA o interoperabilnih rešitvah za evropske javne uprave. [26] http://ec.europa.eu/internal_market/scoreboard/ [27] Žepna knjižica Eurostata „Evropska socialna statistika“, objavljena 17.7.2013 [28] Anketa med uporabniki v začetku leta 2013. [29] COM(2012) 225 final z dne 22.5.2012.